ພະສົງອົງນຶ່ງ ທີ່ຕໍ່ຕ້ານ ລັດຖະບານມຽນມາ ຖືກຈັບອີກ (ເບິ່ງສະໄລດ໌)
ພະ Shin Gambira ທີ່ຕໍ່ຕ້ານລັດຖະບານ ຖືກຈັບກຸມຄືນອີກ ແລະກໍາລັງປະເຊີນ ກັບຂໍ້ກ່າວຫາໃໝ່.
ພະຊັ້ນນໍາອົງນຶ່ງທີ່ຕໍ່ຕ້ານລັດຖະບານ ກໍາລັງປະເຊີນໜ້າກັບບັນຫາດ້ານກົດໝາຍໃໝ່ ໃນ ເວລາພຽງບໍ່ເທົ່າໃດສັບປະດາຫລັງຈາກຜູ້ກ່ຽວຖືກປ່ອຍໂຕອອກມາຈາກຄຸກ ສື່ຂອງລັດມຽນມາ ໜັງສືພິມ New Light ກ່າວວ່າ ພະ Shin Gambira ຖືກກ່າວຫາ ຖານເຂົ້ານັ່ງຄອບຄອງພື້ນທີ່ຢ່າງຜິດກົດໝາຍຢູ່ໃນວັດແຫ່ງນຶ່ງໃນນະຄອນຢ້າງກຸ້ງ ເມືອງ ໃຫຍ່ສຸດຂອງມຽນມາ ທີ່ທາງການໄດ້ປິດລ້ອມໄວ້ ແລະຫລັງຈາກນັ້ນ ໄດ້ເຂົ້າໄປໃນບ່ອນ ຫວງຫ້າມອີກ 2 ບ່ອນ ພະ Gambira ໄດ້ມີບົດບາດສໍາຄັນໃນການປະທ້ວງຄັ້ງໃຫຍ່ຂອງມະຫາຊົນໃນປີ 2007 ທີ່ເອີ້ນກັນວ່າ ການປະຕິວັດຜ້າເຫລືອງ ຫລື Saffron Revolution ນັ້ນ ກອງທັບມຽນ ມາໄດ້ທໍາການປາບປາມຢ່າງແຂງແຮງຕໍ່ການປະທ້ວງ ທີ່ເອີ້ນຊື່ຕາມສີຜ້າສະບົງຂອງພວກ ພະສົງທີ່ເປັນຜູ້ນໍາພາການປະທ້ວງຄັ້ງນັ້ນ ພະ Gambira ຖືກຕັດສິນລົງໂທດຈໍາຄຸກ 68 ປີ ຊຶ່ງໄດ້ຖືກຜ່ອນໂທດລົງ ຕາມການ ຕັດສິນໃຈຂອງລັດຖະບານມຽນມາໃນການປ່ອຍໂຕພວກນັກໂທດການເມືອງຫລາຍຮ້ອຍ ຄົນເມື່ອໄວໆມານີ້ ພະ Gambira ໄດ້ຮັບອິດສະລະພາບໃນເດືອນມັງກອນຜ່ານມາ ແຕ່ຕົກມາເມື່ອຕົ້ນເດືອນ ກຸມພານີ້ ພະ Gambira ໄດ້ຖືກຈັບໄປຄຸມຂັງໄວ້ອີກເປັນເວລາສັ້ນໆຕາມຄໍາສັ່ງຂອງອົງ ການສັງຄະນາຍົກແຫ່ງລັດ ການຈັບກຸມຄຸມຂັງດັ່ງກ່າວໄດ້ຮັບການປະທ້ວງຢ່າງແຂງແຮງ ຈາກສະຫະລັດ